สินเชื่อเคหะโตกระหน่ำมันนี่เอ็กซ์โป
คนแห่กู้บ้านงานมันนี่ เอ็กซ์โป
22 พ.ค. 2555

คนแห่กู้บ้านงานมันนี่ เอ็กซ์โป
งานมหกรรมการเงิน ครั้งที่ 12 MONEY EXPO 2012 ที่จัดขึ้นระหว่างวันที่ 1720 พ.ค.ที่ผ่านมา มีธุรกรรมการเงินรวม 92,918.85 ล้านบาท จากผู้สมัครใช้บริการทางการเงินของสถาบันการเงินที่เข้าร่วมงาน ทั้งธนาคาร บริษัทการเงิน บริษัทหลักทรัพย์ บริษัทจัดการกองทุนรวม บริษัทผู้ค้าทองคำ/โกลด์ ฟิวเจอร์ส และบริษัทประกันชีวิต/ประกันภัย/ประกันสุขภาพ รวมกว่า 92,729 ราย
นายสันติ วิริยะรังสฤษฎ์ ประ ธานจัดงานมหกรรมการเงิน เปิดเผยว่า บริการทางการเงินที่ผู้เข้าชมงานสมัครใช้บริการมากที่สุดเป็นอันดับหนึ่ง ได้แก่ สินเชื่อบ้านรวมมูลค่า 56,169.77 ล้านบาท คิดเป็น 60.44% ของปริมาณธุรกรรมรวม 
อันดับสอง คือ สินเชื่อเอสเอ็มอี มูลค่า 25,581.40 ล้านบาท 
อันดับสาม คือ เงินฝาก รวมเป็นเงิน 5,182.40 ล้านบาท 
อันดับสี่ คือ กองทุนรวม มูลค่า 1,513.55 ล้านบาท 
อันดับห้า คือ สินเชื่อบุคคล รวมวงเงิน 1,137.86 ล้านบาท 
อันดับหก คือ ประกันชีวิตซึ่งมีทุนประกันรวม 808.24 ล้านบาท และอันดับเจ็ด คือ สลากออมทรัพย์ รวมมูลค่า 770.93 ล้านบาท
“ยอดสินเชื่อบ้านยังคงเป็นบริการทางการเงินที่ได้รับความสนใจจากประชาชนมากที่สุด เนื่องจากโครงการสินเชื่อบ้านหลังแรก 0% เวลา 2 ปีของรัฐบาล เอื้อประโยชน์ให้กับผู้ต้องการซื้อบ้าน” นายสันติ กล่าว